cyanic-selkie/wikianc huggingface dataset:
Pizza
Den italienske pizzaen
Det finnes flere typer pizza i Italia. Genova har tykkere, rektangulær pizza med lettere toppinger, kalt focaccia. I Roma finnes en liknende tykk pizza som selges stykkevis, samt en rund, tynnere pizza som serveres på restauranter. I pizzatradisjonen fra Napoli, brukes en deig som inneholder et «sterkt», proteinrikt mel (12 % eller mer), salt, gjær og vann. Deigen hviler en stund i bulk, før den formes til mindre boller. En bolle for hver pizza. Disse deigemnene etterheves en viss tid. Bunnen åpnes til den har ca. 30 cm. i diameter, men skal ikke være mer enn ca. 3 mm. tykk. Den skal ikke åpnes med kjevle, men manuelt. Den dekkes med forskjellige toppinger, så å si alltid med tomatsaus nederst, og stekes hurtig (ca.45 - 90 sekunder) i en vedfyrt ovn ved høy temperatur (450 - 500 °C). Pizzaer der tomatsausen er erstattet av hvit saus, blir kalt hvit pizza.
Den napolitanske pizzaen er «beskyttet» av regler utarbeidet av ''Associazione Vera Pizza Napoletana. ''For å kunne kalle en pizza napoletansk, må deigen ikke inneholde annet enn mel, vann, salt og gjær. Melet må være av type "0", "00" eller en blanding av disse. Deigen må blandes for hånd, eller med en lav-hastighets mikser. Emnene må åpnes for hånd, og ikke med kjevle. Bunnen må ikke være mer enn 3 mm. tykk. Pizzaen må bakes i vedfyrt ovn et sted mellom 60-90 sekunder ved om lag 485 grader. Tomatsausen må være laget av San Marzano-tomater, og ikke inneholde noe annet.
To av de mest populære napolitanske pizzaene er Margherita (tomatsaus, mozzarellaost og basilikum) og Marinara (tomatsaus, hvitløk og oregano).
Den amerikanske pizzaen
Sør-italienske immigranter til USA innførte pizzaen på det amerikanske kontinentet. Visstnok ble den første pizzeriaen i USA åpnet i 1905, i New York City. Etter hvert dukket det opp stadig flere pizzeriaer, spesielt i New York. Men immigrantene laget ikke utelukkende pizzaer slik de ble laget i Napoli. Etter at amerikanske soldater hadde vært i Italia under andre verdenskrig fikk ble pizzaen enda mer populær i USA.
Mens den italienske pizzaen må spises fersk, kan en fryse ned amerikanske pizzaer for senere å varme dem opp i igjen i en stekeovn. Den flate formen gjør dem også lette å frakte både kalde og varme. Dermed er pizza blitt en enkel og populær type hurtigmat, som man kan nyte både hjemme og ute, levert med bud eller laget selv. Pizza er sunnere enn mange andre typer hurtigmat fordi den inneholder flere ulike matsorter som dermed kan gi flere ulike næringsstoffer. Som annen hurtigmat er den likevel temmelig fet og er ikke bra for kroppen i store mengder.
Pizza i Norge
Den italienske pizzaen ble introdusert i Norge av Gino Valente i 1963. Han fikk i 1962 jobb ved Hotel Nobel i Karl Johans gate. Så fulgte noen år på Hønefoss, Nordfjord, Beitostølen, Steinkjer og Tromsø. Hans første spise- og dansested Valentes Osteria i Kirkeveien 51 i Oslo åpnet i 1970, og dette var den første italienske restaurant i Norge.
Den amerikanske pizzaen ble lansert i Norge da amerikanske Louis Jordan etablerte Peppes Pizza Pub på Solli i Oslo i mai 1970, senere kjent som Peppes Pizza. Firmaet utviklet seg til en pizzarestaurantkjede, og i løpet av noen år ble det startet en rekke slike restauranter i norske byer. Videre finnes det nå også mange små selvstendige pizzarestauranter spredd utover hele landet.
Ferdigpizza / Frossenpizza
Ferdigkjøpt frossenpizza ble i løpet av 1980-åra en populær rett i norske hjem. Særlig kjent er Pizza Grandiosa som er Norges mest solgte dypfryste pizza. Pizzaen ble lansert 1980 av ferdigmatprodusenten Nora Industrier, og produseres i dag av Stabburet på Stranda i Møre og Romsdal. I perioden 1980 til 2011 har det blitt solgt over 360 millioner Grandiosapizzaer.
Frossenpizza har tradisjonelt være langt mer populært i Norge enn i de andre nordiske land. Tall fra 1997 viste at mens det ble solgt 3,4 kilo med frossenpizza per person i Norge, var tallene for Sverige 0,7 kg og Finland 0,4 kg.
Rud
Rud (fra norrønt ruð, i betydningen nyrydningsgård) er et vanlig stedsnavn og etternavn i Norge, men skriveformen er Rud bare brukt av kun 362 personer per 2019. Skriveformen Ruud er vanligere brukt som etternavn i Norge og brukes 4571 personer (2019).
En rekke stedsnavn er sammensatt med navnet på bonden som ryddet området, som Ellingsrud, der personen Elling stod for nyrydningen, trolig en gang mellom år 1050 og 1350 når dette begrepet var vanligst brukt.
Sverige
Rud er også etterledd i svenske stedsnavn og betyr "ryddet mark". Det finnes også i formene -red, -röd, -rud, -rödje og -rödja. Det finnes også ensomt som navn i en bydel i Karlstad samt ett tettsted i samme kommune. Det forekommer også på to plasser i Hammarö kommune.
Danmark
er dessuten navnet på en høyde 132 moh. ved Møns Klint i Vordingborg kommune i Danmark.
Demidov (andre betydninger)
Demidov (russisk: Демидов) eller hunkjønn Demidova (russisk: Демидова) er et russisk etternavn. Det kan vise til:
British Mediterranean Airways
British Mediterranean Airways (BMED) er et britisk flyselskap som har franchise med British Airways på 16 destinasjoner i 15 land i Afrika, Midtøsten, Sentral-Asia og Europa. Selskapet har bevilling fra det britiske luftfartstilsynet til å fly passasjerer, frakt og post på flymaskiner med 20 eller flere seter.
Warren de la Rue
Warren de la Rue (født 18. januar 1815 i Guernsey, død 19. april 1889 i London i Storbritannia) var en britisk astronom og kjemiker, mest kjent for hans banebrytende arbeider angående astronomisk fotografering.
Etter å ha fullført sin utdannelse i Paris, begynte han i sin fars papirforretninger, men viet mye av hans fritid til kjemiske og elektriske undersøkelser, og mellom 1836 og 1848 publisert han flere artikler om disse temaene. Warren De la Rue skape verdens første lyspære ved hjelp av platina. Selv om platina var en effektiv til dette formålet var prisen på platina så høy at den var upraktisk for kommersielt bruk.
I 1850 konstruerte de la Rue et 13-tommers reflekterende teleskop og ved hjelp av dette oppdaget han flere himmellegemer. Han utførte mye pionerarbeid innen astronomisk forskning og det er disse arbeidene han er mest kjent for. I 1860 reiste De la Rue til Spania for å fotografere den totale solformørkelsen som fant sted 18. juli dette året. Han giftet seg med Georgiana, den tredje datteren til Thomas Bowles av Guernsey, og de fikk fire sønner og en datter sammen. De la Rue døde i London, da han var 74 år gammel, i april 1889.
Eurovision Song Contest 1994
Eurovision Song Contest var den 39. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av den irske kringkasteren RTÉ lørdag 30. april 1994 i Point Theatre i Dublin i Irland. Dette var andre år på rad at Irland arrangerte konkurransen, og det var første gang i konkurransens historie at finalen ble arrangert i samme land som året før. Programledere var Cynthia Ní Mhurchú og Gerry Ryan.
EBU satte deltakerantallet til 25 land – en tangering av rekorden fra året før. Dette året markerte for alvor starten på Øst-Europas inntog i konkurransen, og syv østeuropeiske land debuterte dette året: Estland, Litauen, Polen, Romania, Russland, Slovakia og Ungarn. Pågangen fra Øst-Europa gjorde at de seks dårligst plasserte landene fra 1993 måtte stå over konkurransen dette året: Danmark, Israel, Slovenia, Tyrkia, Luxembourg – samt Belgia som mistet sin første finale siden debuten i 1956. Luxembourg har ikke deltatt siden. Italia trakk seg, og var bare med i 1997 frem til returen i 2011.
Danseforestillingen Riverdance hadde verdenspremiere denne kvelden, som et syv minutter langt pausenummer før avstemningen. Riverdance fikk et gjennombrudd med dette og gjorde senere verdenssuksess med forestillingen sin. Også vertsnasjonen Irland gjorde det bra, da landet vant konkurransen for tredje år på rad – denne gangen med «Rock 'n' Roll Kids», fremført av Paul Harrington og Charlie McGettigan. Dette var Irlands sjette seier og landet ble med dette det mestvinnende i konkurransen. Polen kom på andreplass, og sett bort fra premiereåret 1956, er dette den beste plasseringen til en debutant i konkurransens historie. Serbia vant riktig nok på første forsøk som selvstendig land i 2007, men hadde deltatt tidligere som del av Jugoslavia og Serbia og Montenegro.
Tyskland ble nummer tre, Ungarn nummer fire og Malta nummer fem. Like bak på en sjetteplass, fulgte Norge. Norges deltakere var Elisabeth Andreasson og Jan Werner Danielsen med sangen «Duett», komponert av Rolf Løvland og Hans Olav Mørk.
Bakgrunn
Etter seieren på hjemmebane med «In Your Eyes» året før, var Irland og RTÉ vertskap for andre året på rad – og femte gang totalt. RTÉ flyttet konkurransen tilbake til hovedstaden Dublin, og til konsertlokalet Point Theatre. Til programledere valgte den irske kringkasteren Cynthia Ní Mhurchú og Gerry Ryan – som begge jobbet som programledere for RTÉ. Finaledatoen ble satt til lørdag 30. april, og dette er siste gang finalen ble holdt så tidlig som i april. Siden 1995 har finalen alltid blitt arrangert i mai.
En rekke østeuropeiske land hadde meldt seg inn i EBU året i forveien, noe som åpnet for å kunne delta i konkurransen. Hele syv land debuterte dette året: Estland, Litauen, Polen, Romania, Russland, Slovakia og Ungarn. Den store pågangen gjorde at de seks dårligst plasserte landene fra 1993 måtte stå over konkurransen dette året. I tillegg trakk Italia seg fra finalen. Italia kom tilbake for ett år i 1997, og holdt seg deretter borte helt frem til 2011. Luxembourg har ikke deltatt i konkurransen siden 1993.
RTÉ brukte 17 millioner kroner på å produsere konkurransen. Sendingen varte i 2 timer og 45 minutter og ble sendt til 47 land med et potensielt publikum på 300 millioner seere.
25 land deltok i finalen, noe som var en tangering av rekorden fra året før. Startrekkefølgen ble avgjort ved loddtrekning høsten før. Sverige startet, mens Frankrike avsluttet. Norge fikk startnummer 17. Også dette året fikk plasseringen konsekvenser for deltakelsen året etter. EBU hadde allerede før finalen besluttet at kun 23 land fikk delta i Eurovision Song Contest året etter, noe som innebar at de syv dårligst plasserte landene i 1994 måtte stå over konkurransen året etter.
Sendingen
Finalen åpnet med en kortfilm som illustrerte stjerner som fløt i vann og deretter fyrverkeri og figurer som gikk rundt og danset, syklet og drakk kaffe. Figurene var etterligninger av kjente irske personligheter som James Joyce, Bono, Bob Geldof og Sinéad O'Connor. Etter filmen ble seerne tatt med inn i Point Theatre, der de kjente karikaturene sto på scenen mens de bar flaggene til de europeiske landene. Scenen, som var laget av Paula Farrell, var fire ganger større enn scenen som ble brukt i Millstreet året før. Scenedekoren besto blant annet skyskrapere og en nattehimmel som forandret seg. Ideen var å gi et bilde av hvordan et futuristisk Dublin ville se ut, med elven Liffey som en uforanderlig del av byen. Etter en kort introduksjon på irsk, engelsk og fransk, startet presentasjonen av sangene. Postkortfilmene mellom hvert bidrag hadde litteratur, kunst og kultur som tema. Deltakersangene ble akkompagnert av RTÉs konsertorkester, der Noel Kelehan var sjefsdirigent. Unntaket var vertslandet selv, som ikke brukte orkesteret. «Rock 'n' roll» hadde nemlig ikke noe orkesterarrangement, de eneste instrumentene var Charlie McGettigans gitar og Paul Harringtons piano samt stemmene deres. Den stillfarne fremføringen gikk også hjem hos Europas juryer. Det irske bidraget vant en suveren seier med 226 poeng – noe som var ny poengrekord i konkurransen. Åtte land, inkludert Norge, ga vinneren 12 poeng, mens hele 20 land hadde Irland på topp tre.
Andreplassen gikk til debutantlandet Polen, men landet ble truet med diskvalifikasjon. Årsaken var at Polens artist, Edyta Górniak, sang på deler av det polske bidraget på engelsk under generalprøven kvelden før. Dette var også sendingen som de europeiske juryene bedømte bidragene ut fra. Den engelskspråklige fremføringen var imot de daværende reglene, som krevde at deltakerne måtte synge på ett av de offisielle språkene i landet de deltok for. Seks land krevde at Polen skulle diskvalifiseres, men ifølge reglene måtte minst halvparten av deltakerne – i dette tilfellet 13 land – protestere for at klagen skulle tas til følge.
I andre enden av resultatlisten kom et annet debutantland. Litauen endte helt sist uten et eneste poeng, dette er den verste debuten til et land siden Portugal debuterte med null poeng i 1964.
Størst jubel fikk imidlertid Bosnia-Hercegovina, som på denne tiden var herjet av krig. De bosniske deltakerne Alma og Dejan hadde på dramatisk vis klart å ta seg ut av Bosnia-Hercegovina for å kunne stille i konkurransen. Under direktesendingen ble det bosniske bidraget møtt av øredøvende jubel og applaus fra publikum. Applausen var så langvarig og kraftig at Dejan ikke hørte at orkestret hadde begynt å spille. Også da den bosniske juryen ble kalt opp under avstemningen, var applausen så øredøvende at programlederne måtte be poengoppleser Diana Grković-Foretić lese opp stemmene forfra igjen. Noe lignende skjedde også under konkurransen i 1995. Det bosniske bidraget endte som nummer 15 av 25.
Norges bidrag
Det norske bidraget var «Duett», fremført av Elisabeth Andreasson og Jan Werner Danielsen. Sangen er skrevet av Rolf Løvland og Hans Olav Mørk, og den vant en overlegen seier i den norske finalen i mars 1994. I Dublin var «Duett» det 17. bidraget på scenen, og Pete Knutsen dirigerte for Norge. For første gang kommenterte Jostein Pedersen sendingen for NRK. Han skulle etter hvert gjøre seg svært bemerket for sine tørrvittige og sarkastiske kommentarer – særlig rettet mot Sverige. Pedersen kommenterte også finalene i 1996–2006.
NRKs mangeårige underholdningsarbeider, Sverre Christophersen leste den norske juryens stemmer via satellitt fra Oslo. Det norske bidraget fikk til sammen 76 poeng og endte på en sjetteplass. 1,424,000 seere fulgte finalen på NRK Fjernsynet.
Avstemningen
Hvert land hadde en jury med 16 medlemmer mellom 16 og 60 år som bedømte de andre landenes sanger med poeng fra 1 til 5. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Christian Clausen fra EBU.
Hvert land hadde en representant som leste opp juryens poeng via satellitt på direkten under avstemningen. Dette var første gang poengene ble formidlet via satellitt, og seerne kunne dermed for første gang se poengoppleserne på skjermen.
Ungarn tok ledelsen fra start etter å ha fått 12 poeng fra de tre første juryene og lå langt foran alle de andre etter at de seks første juryene hadde avgitt sine stemmer. Irland kom imidlertid raskt oppover listen, og tok etter hvert en klar ledelse. Til slutt endte det irske bidraget opp med 226 – 60 poeng mer enn Polen som endte på andreplass. Tyskland ble nummer tre, mens Ungarn til slutt endte på fjerdeplass. Norge kom på en sjetteplass.
12 poeng
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
Dirigenter
Mens Noel Kelehan var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
Kommentatorer og poengopplesere
Hvert land hadde en talsperson som annonserte sitt lands poeng på engelsk eller fransk over telefon. Dette var første gang poengene ble formidlet via satellitt, og seerne kunne dermed for første gang se poengoppleserne på skjermen. Tidligere ble poengene lest opp via telefon. Under er talspersonene i samme rekkefølge som under avstemningen.
Kommentatorer og sendinger
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1994:
Weltschmerz
Weltschmerz (tysk «verdenssmerte») er et begrep brukt av den tyske forfatteren Jean Paul, og betegner den smertelige følelsen en opplever som forstår at den fysiske virkeligheten aldri kan tilfredsstille sinnets behov, en følelse av egen og av verdens utilstrekkelighet. Denne typen pessimistiske og melankolske verdensanskuelser var vanlige blant en rekke romantiske forfattere, som Lord Byron, Giacomo Leopardi, François-René de Chateaubriand, Alfred de Musset, Nikolaus Lenau og Heinrich Heine.
Freie Arbeiter-Union Deutschlands
Freie Arbeiter Union Deutschlands (FAUD) var en anarkosyndikalistisk fagforening som eksisterte fra 15. september 1919 da den skiftet navn fra Freie Vereinigung deutscher Gewerkschaften. Den ble forbudt i januar 1933 etter at NSDAP kom til makten, selv om mange av dens medlemmer fortsatte et illegalt politisk arbeid og en organisert motstand mot nazi-regimet. Den internasjonale Arbeiderforeningen ble grunnlagt i 1922 etter initiativ fra FAUD. I 1977 ble Freie Arbeiterinnen- und Arbeiter-Union grunnlagt på FAUDs tradisjoner. På det meste hadde FAUD 150,000 medlemmer.
Samarbeidsutvalg i grunnskolen
Samarbeidsutvalg forkortet SU er et lovpålagt organ bestående av brukerrepresentanter som skal finnes ved alle grunnskoler i Norge. I noen kommuner har driftsstyret også rollen som samarbeidsutvalg.
Samarbeidsutvalet skal sikre brukermedvirkningen i styringen av skolen, og utvalget har rett til å uttale seg i alle saker som gjelder skolen. Samarbeidsutvalget kan også fungere som skolemiljøutvalg.
Utvalget skal bestå av to representantar for undervisningspersonalet, en for andre tilsatte, to for foreldreråd, to for elevene og to for kommunen. Dersom kommunen delegerer styringsoppgaver til samarbeidsutvalget, kan kommunen oppnevne flere representanter til utvalget.
Foreldreutvalget for grunnopplæringen (FUG) sier følgende: ''Kommunen kan velge å oppnevne samarbeidsutvalget som styre for skolen etter § 11 i kommuneloven. Dersom kommunen oppnevner et annet styre for skolen enn samarbeidsutvalget, skal minst to representanter for foreldrerådet være med i styret. Ingen av gruppene elever, tilsatte eller foreldre kan ha flertall i styret alene. Rektor har rett til å møte, tale og komme med forslag.''
New Zealand under Sommer-OL 1948
New Zealand under Sommer-OL 1948. Sju sportsutøvere fra New Zealand deltok i fem øvelser; boksing, friidrett, svømming, sykling og vektløfting under Sommer-OL 1948 i London. New Zealand vant ikke noen medaljer.
Normannisk arkitektur
Normannisk arkitektur er betegnelsen for typer av romansk arkitektur som ble utviklet av normannerne i land som var under deres innflytelse på 1000-tallet og 1100-tallet. Særlig blir betegnelsen bruket om engelsk romansk arkitektur. Normannerne introduserte et stort antall festninger og befestninger, inkludert normanniske borgtårn, og på samme tid klostre, abbedier, kirker og katedraler i en stil som er karakterisert av de vanlige romanske rundbuene, særskilt over porter, døråpninger, og vinduer, eller i form av tønnehvelv eller ribbehvelv basert på rundbuen som konstruksjonsprinsipp. Som all romansk arkitektur er også den normanniske kjennetegnet av massive murvegger med relativt få og små åpninger og preget av de storstilte proporsjoner sammenlignet med andre regionale varianter av romansk arkitektur.
Opprinnelse
Disse romanske stilartene har sin opprinnelse i Normandie og ble spredt over nordvestlige Europa, i særdeleshet i England som bidro betydelig utvikling og har det største antallet bevarte eksempler. På omtrent samme tid hersket et normannisk dynasti på Sicilia, og produserte en særskilt variant som tok opp i seg bysantinske og sarasenske innflytelse, som også er kjent som normannisk arkitektur, eller alternativt som siciliansk-romansk arkitektur. Oppfinnelsen av rundbuene som ble gjort under Romerriket i antikken er grunnlaget for all normannisk arkitektur.
Normandie
Nordboere, det vil si norrøne folk fra hovedsakelig Danmark og Norge, og kanskje fra en del mer perifere norrøne områder, ankom munningen av elven Seine som vikinger i 911. Det var en tid da frankere kjempet på hesteryggene og frankiske adelsherrer bygde festninger. I løpet av det neste århundret fikk nordboerne avgitt et større område vest mot Den engelske kanal i hva som siden ble kalt for Normandie. Dette området fikk en tilstrømning av nordboere som siden ble kalt for normannere og tok til seg det eksisterende språket, skikkene, og religionen. De normanniske herrene bygde festninger av tømmer på naturlige eller kunstige jordhauger, og som ble begynnelsen på en festningverktype som siden på engelsk ble kalt for motte-and-bailey. I tillegg bygde de store steinkirker i romansk stil i tradisjonen til frankerne. Ved 950 bygde normannerne borgtårn i stein. Normannerne var blant de folkene i Europa som reiste mest og møtte inntrykk fra et bredt mangfold av kulturelle uttrykk, inkludert Midtøsten, og en del av disse innflytelsene tok de til seg og benyttet i sin kunst og arkitektur. De utbygde grunnplanet i tidlig kristen basilika, langsgående med sideskip og en apsis, og en vestfasade med to tårn, som med abbediet Saint-Étienne i Caen, påbegynt i 1067. Den dannet modell og forbilde for større engelske katedraler rundt tjue år senere. Her ble Vilhelm Erobreren gravlagt.
England
I England hadde normanniske adel og biskoper fått innflytelse allerede før den normanniske erobringen i 1066, og normannisk innflytelse påvirket den sen-angelsaksiske arkitektur. Edvard Bekjenneren ble oppfostret i Normandie, og i 1041 brakte han murere og steinarbeidere over Den engelske kanal for å arbeide på Westminster Abbey, den første romanske bygning i England. I 1051 brakte han over normanniske riddere som bygde de første borger av typen motte-and-bailey, og i utbrudd av stor byggeaktivitet ble mange kirker og klostre reist, foruten også mer forseggjorte befestninger, inkludert normanniske borgtårn i stein.
Bygningene viste omfattende proporsjoner i enkle geometri, murerarbeid med små skulpturbånd, kanskje som blindarkade (dekorativt murverk med inntrukket felt i en vegg med fingerte arkader), og konsentrert rom med kapitéler og runde døråpninger, og i tympanon under en bue. Den «normanniske bue» er rundbuen. Normannisk ytterkledning er hogd eller skåret med geometrisk ornament, slik som chevronmønster, mer populært betegnet som sikksakk-støpninger, på runde buer. Korsformede kirker hadde ofte dype kor og kvadratiske krysstårn som har forblitt et vesentlig trekk ved engelsk kirkearkitektur. Hundrevis av sognekirker ble bygget og de store engelske katedraler ble bygget fra 1083. Etter at en brann ødela Canterburykatedralen i 1174 innførte normanniske murere den nye gotiske arkitekturen, og normannisk arkitektur ble i økende grad en beskjeden stil for bygninger i provinsene.
Lommedalen
Lommedalen er et tettsted med 3,154 stemmeberettigede innbyggere i 2017, som befinner seg inn mot Krokskogen lengst nord i Bærum kommune. Tettstedet Lommedalen, som også inkluderer blant annet Helset, Bærums Verk og Toppenhaug, har ifølge Statistisk sentralbyrå innbyggere per 1. januar.
Lommedalen er en endestasjon lengst nord i Bærum, med eneste adkomstvei alment tilgjengelig for biltransport sydfra. «Isolasjonen» blir beskrevet av Carsten E. Munch, som skriver på vegne av Kultur- og kinoadministrasjonen i Bærum i forordet til Lommedalen – en bygd i bygda at «Lommedalen inntar en spesiell plass både i bæringers hjerte og i Bærums historie. Det er 'en bygd i bygda', det er noe av det opprinnelige, som vi etterhvert sårt savner andre steder, det er tradisjoner og det er ekte hjemstavnsfølelse for alle som hører hjemme der».
Etymologi
Navnet er gammelt og finnes i kilder fra begynnelsen av 1300-tallet, Haug gård i diplom fra 1345 og Krysby gård i et brev fra 1304. Lommedalen har fått sitt navn etter elva Lomma som renner gjennom dalen og er avledet av fuglenavnet lom.
Historie
Lommedalen var opprinnelig et gårds- og jordbrukssamfunn. Sogneprest Neumann skriver i Budstikken i 1818: ''«En isoleret bygd, henhørende til vestre Bærum, gaar fra Krokskogen av nedover til Bærums jernverk og kaldes Lommedalen. Den trænger seg paa begge sidenr av en elv, fra hvilket Bærumsverket faar sit vand, langs med fjeldsiderne i en smal strækning av 1/2 mil og beboes av driftige bønder, hvis flid naturen skylder at dens forrige raahet er forsvunden, og at den nu aapenbarer seg i blidere former».''
Forholdet til distriktene
Dalen var knyttet sammen med Hole og Ringerike via Gamleveien skapt av trekulltrafikken fra Lommedalen. Ringerikinger og hadelendinger hadde i tidligere tider (inntil omtrent midt på 1800-tallet) tre hovedårer inn til Christiania. H. O. Christophersen skriver om alternativet over Lommedalen: «Den mest sagnomsuste av disse gamle ferdselsveier er den gamle kløvvei fra Lommedal til Sundvollen (Kroksund) Den er et kulturminne av rang».
Magnus Lagabøte benyttet veien allerede i 1276, og en utfyllende beskrivelse av denne tidligere trasé ble gitt av biskop Jens Nilssøn, i referat fra hans ferd til hest 2. september 1594. På den tid krysset vei Lomma fra vest til øst ved Lummebro ved Kirkeby.
Gamleveien ble i 1791 opphøyet til kongevei til Bergen. Veien var hovedferdselsåre mellom Ringerike og Christiania frem til 1858 da veien over Sollihøgda ble anlagt. Traseen ble da lagt om noe. I 1922 ble busselskapet Lommedalsbussen opprettet etter initiativ fra Lommedalens vel. Det var da lettere å komme seg til Lommedalen med tog fra Oslo til Sandvika og bussforbindelse derfra.
Lommedølinger reiste tidligere også til Oslo for å drive handel. I 1912 brukte en tjenestegutt med hest og slede på By gård tre kvarter fra By (i Lommedalen) til Hospitalet i Oslo, og da var det 15 cm snø over Steinskogen. Lommedølinger var imidlertid regelmessig innom hovedstaden før etablering av busselskapet. Det var ikke uvanlig at pikene gikk barbent til Oslo for å bedrive handel. Marsjen gikk til sentrum, men pikene tok skoene på ved Frogner kirke, for det ble dårlig med salg for den barbente. På våren solgte pikene liljekonvall de hadde plukket og på høsten gikk de med 25 liters-spann med bær til byen.
Lommedalen og den store nordiske krig
Representanter fra Lommedalen spilte en liten, men viktig rolle, under den store nordiske krig. Svenskene var på vei over Krokskogen i ferd med å overta Europa, da Kari Hiran narret de blågule til å tro at nordmennene var på vei med 1.000 mann i forsterkninger. Med frykt for den møtende armeen trakk svenskene seg tilbake. Hiran har i dag fått utpekt «Benteplassen» på Krokskogen til sin ære. «Benteplassen» har sitt navn fra Hirans mann, Bent Aslesen Finne. Til minne om Hirans mann, Bent Aslesen Finne, og Hiran selv, går barneskoleelever fra naturskolen Lommedalen skole, årlige nattevandringer over Krokskogen. Midtveis er det stopp ved «Benteplassen» der man minnes dette viktige krigshistoriske minnet.
Lommedalen under andre verdenskrig
Lommedalen var under annen verdenskrig representert med Lommedalstroppen i Milorgs gruppe 13313, med operasjonsområde Lommedalen og omegn. Særlig kan Erik Bye (f 15. juli 1918) nevnes for sin innsats som lagleder, troppsassistent og sabotasjeinstruktør. Bye ble skutt på Akershus festning 9. februar 1945. Det finnes minnesmerker over Lommedalstroppens innsats i både Trulsrudmarka (mot Rognlia) og bakom Jordbærhaugen mot Småvann. Restene av Trygve Bagåsen og Eivind Ulveruds våpenlager fra 1944, kan fortsatt skimtes på en berghylle under Åmotkollene. Lageret ble aldri funnet av tyskerne. Boka Milorg 13313 - Gruppens historie og opplevelser ble utgitt i 1948 i et begrenset opplag med kun 250 nummererte eksemplarer. Boken er skrevet av gruppesjef Jens Wulfsberg og Per O. Andresen og er på 142 sider.
Lommedalen i moderne tid
Carsten O. Five har uttalt om dagens tilstand i dalen: «Lommedalen er Norges svar på Toscana.»
I løpet av 1970- og 1980-tallet var det betydelig boligbygging, og det kom en strøm av innflyttere som arbeidet utenfor dalen, noen med akademisk utdanning som bidro ytterligere til at dalens «forrige raahet» forsvandt. Dessverre medførte innflyttingen også at «dialekten i dalen tok bussen til byen», altså en økende utvanning av dalens egenartede dialekt.
Til tross for betydelig utbygging gjennom det første tiåret av 2000-årene (Trulsrudmarka og Bjerkefeltet), er fortsatt den innerste delen av Lommedalen relativt uberørt. Øst i dalen finner man vannet Burudvann som blir brukt som turmål, som badevann om sommeren og til pilking om vinteren. Skiløypene er populære med gode forhold og lang vintersesong.
Kultur
Lommedalen har også sin egen sang, «Lommedalssangen». Den er skrevet av Signora Burud og stammer fra miljøet rundt Lauvsprett, men det er uvisst når den er skrevet. I 1891 ble det som antagelig er Bærums første 17. mai-tog arrangert i Lommedalen.
Idrett
Lommedalens Idrettslag (LIL) ble formelt opprettet i 1903 og hadde per 31. desember 2009 1683 medlemmer. Idrettslagets to komponenter, skytterklubben Blink og skilaget Njård, eksisterte imidlertid allerede på 1800-tallet, skytterlaget Blink fra 1884. Idrettslaget har en rekke tilbud til barn og ungdom som alpint, skihopp, langrenn, fotball, basketball, håndball og orientering. I tillegg finnes også en tennisklubb og to golfklubber (Lommedalen Golfklubb og Bærum Golfklubb) i dalen. I 2009 spilte A-laget (fotball) opprykkskamper mot Frigg for en plass i annen divisjon.
Krydsbyløypa i Lommedalen er Bærums lengste og med sine kuler og heng også en særpreget alpinbakke. Krydsbyløypa har to skitrekk, ett barnetrekk nederst som nybegynnerbakke for de aller minste, og en T-krokheis i den store bakken. Barnebakken, eller «Fantaski»-bakken som den også er kalt, var en av landets første skibakker særskilt tilrettelagt for de yngste (og dansker). «Fantaskibakken» er antagelig den fremste i sitt slag på Østlandet. Kjente heng i «voksenløypa» er Bratthenget og Vindheia, kjente hopp er Magasuget og Dracula. Skianlegget har også vært anerkjent for off-piste-mulighetene, blant annet ved løypene «Solo» (på sydsiden) og «Spøkelse» (på nordsiden). Disse løypene er i dag ødelagt av den moderne utbyggingen av Haugsåsen og Trulsrudmarka. Krydsbyløypa ble i sin tid anlagt av Birger Ruud, og har i senere tid fostret toppalpinister som Jan Einar Thorsen, Aleksander Aamodt Kilde og Leif Kristian Haugen som våren 2010 ble tatt ut på landslaget i alpint og som også representerte Norge under vinter-OL i Vancouver samme år.
Dalens idrettslag har i sin logo et våpenskjold med idrettslagets slagord «værg dit land». Våpenskjoldet utgjorde tidligere idrettslagets logo alene. I og med at idrettslaget formelt ble stiftet i 1903, var nok slagordet sterk inspirert av datidens gryende løsrivelse fra Sverige. Slagordet finnes også på forsvarets marsjmerke, som forøvrig også har fargene mørk blå og grønn - farger som nå er inntatt i den nye, omstridte logoen. I den originale logoen til idrettslaget gjenfinnes blinken og skiene som reflekterer historien til idrettslaget.
Verdensmestere og olympiske medaljevinnere
Magnus Carlsen er verdensmester i sjakk, Rune Velta ble verdensmester i skihopping i 2015 og Aleksander Aamodt Kilde vant verdenscupen i alpint sammenlagt sesongen 2019/20.
Under Vinter-OL 2018 vant Espen Andersen sølv i lagkonkurransen i kombinert og Leif Kristian Haugen tok bronse i lagkonkurransen i alpint.
Narve Bonna tok sølv i kombinert i Vinter-OL 1924.
22. juli-kommisjonen
22. juli-kommisjonen (også kalt Gjørv-kommisjonen) var en regjeringsnedsatt uavhengig kommisjon som ble opprettet som følge av terrorangrepene i Norge 22. juli 2011. Beslutningen ble tatt av regjeringen i et møte onsdag 27. juli, men beslutningen ble også tatt i samråd med samtlige opposisjonspolitikere på Stortinget. Målet til den uavhengige kommisjonen var å gi svar på hva som skjedde 22. juli 2011.
«Integritet er nøkkelordet når kommisjonens medlemmer skal pekes ut,» sa statsminister Jens Stoltenberg, ifølge Norsk Telegrambyrå. Kommisjonen skulle ikke være en granskingskommisjon, men gi en samlet fremstilling av hva som skjedde denne dagen i regjeringskvartalet og på Utøya, samt å gi anbefalinger ut fra det kommisjonen fant ut.
Mixtekisk
Mixtekisk er et otomangueansk språk, eller en gruppe av nært beslekta språk, som snakkes av rundt 550 000 mixtekere i Mexico. De aller fleste brukerne av språket holder til i regionen La Mixteca, som omfatter deler av delstatene Oaxaca, Puebla og Guerrero. Det er opptil 50 ulike mixtekiske språk eller varianter. De er nært beslekta med språka trique og cuicatekisk, som sammen med mixtekisk utgjør den mixtekanske språkgruppa.
22. juli-kommisjonen
I statsråd fredag 12. august 2011 ble Alexandra Bech Gjørv oppnevnt som leder for 22. juli-kommisjonen. Kommisjonen vurderte medlemmenes habilitet og uavhengighet og fant at kommisjonen var habil. Professor i forvaltningsrett ved Universitetet i Oslo Erik Boe skrev en betenkning og kom til samme konklusjon.
22. juli-kommisjonen overleverte og offentliggjorde sin endelige rapport, NOU 2012: 14, Rapport fra 22. juli-kommisjonen, mandag 13. august 2012.
Kommisjonens medlemmer
Kommisjonen besto av blant andre representanter fra politi, rettsvitenskap, forskning og medisin:
Potsjinok
Potsjinok (russisk: Починок) er en by i Smolensk oblast i Russland. Den ligger ved elva Khmara (i Dneprs nedbørfelt), rundt 50 km sørøst for Smolensk.
Potsjinok ble grunnlagt i 1868 som en jernbanestasjon på Riga – Orjol-jernbanen. Den utviklet seg raskt til en markedsplass for regionale produkter, og fikk innvilget bystatus i 1926.
Maleren El Lisitskij ble født i Potsjinok.
Demografi
Befolkningsutvikling: ! År || Folketall || Kilde
Dolores (kommune)
Dolores er en kommune (spansk: municipio) i Soriano-departementet i det sørvestlige Uruguay. Hovedstaden heter Dolores.
Historie
Dolores ble grunnlagt i 15. mars 2010.
Regjeringen
Ordføreren (alcalde) i kommunen er Javier Utermark (2010-2015).
Água Branca (Piauí)
Água Branca er en kommune i delstaten Piauí i nordøstregionen av Brasil.
Lizsy Sandal
Lizsy Sofie Sandal (født 14. mars 1926, død 14. mars 2013) var ansatt som husmor ved Edvard Grieg Museum Troldhaugen. Hun mottok Griegprisen ekstraordinært i 2001 for sin mangeårige innsats for Troldhaugen og arven etter Edvard og Nina Grieg.
Pravdino
200px|thumb|Beliggenhet for Muolaa kommune i den del av Viborgs län som ble avstått til Russland i 1944.
Pravdino (russ.: Правдино, finsk: Muolaa, eldre svensk: Mola) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Pravdino ble tildelt i 1948.
Før 1944 var Muolaa en finsk kommune i Viborgs län. Kommunen hadde innbyggere i 1939.
Slaget ved Zama
Slaget ved Zama – det avgjørende slaget i den andre puniske krig – sto den 19. oktober 202 f.Kr. Slaget ble utkjempet ved Zama, i nærheten av Karthago, og sto mellom punerne ledet av Hannibal og deres allierte samt leiesoldater, og romere ledet av Scipio Africanus og romernes numidiske allierte.
Bakgrunn
En hær ledet av Hannibal hadde i femten år herjet romernes territorium i Italia. De romerske arméer hadde store problemer med å slå Hannibal i slag i Italia, så Scipio Africanus foreslo derfor overfor senatet at krigen skulle bringes over til punernes hjemmebane i Nord-Afrika. På tross av laber støtte i senatet fikk Scipio mandat til å gjøre dette.
I Nord-Afrika begynte Scipio felttoget med en beleiring av Utica uten suksess. Etter å ha overvintret i Afrika vant Scipio slaget ved Bagbrades, og tvang dermed den karthagenske ledelsen til å kalle Hannibal hjem fra Italia. Hannibal organiserte en ny armé i Afrika, men da numidierne gikk over til å støtte Roma fremfor Karthago, fikk Scipio tro på at krigen kunne vinnes til tross for at Hannibal hadde stablet en ny armé på beina.
Kevin Eriksen
Kevin «Karma» Eriksen (født 22. oktober 1975 i Oslo) er en norsk rapper og breakdancer. Han er mest kjent under artistnavnet «Karma» i rappegruppa Warlocks, men han er også soloartisten «Kevin». Eriksen er medlem i breakdancegruppa Atomic B-Boys.
Slaget ved Zama
Slaget
Slaget begynte med et frontalangrep med de karthagenske elefantene, men mange av elefantene fikk panikk og snudde. Resten av elefantene løp i mellomrommene mellom de romerske maniplene og gjorde liten skade.
Kevin Eriksen
Liv og virke
Kevin Eriksen er oppvokst på Vestli i Oslo. Han var tidlig interessert i både rap, breakdance og graffiti, og kan kategoriseres som en ekte «B-boy». Kevin Eriksen startet rappegruppa «Warlocks of Mayhem», senere bare «Warlocks», sammen med sin tvillingbror, André «Tech Rock» Eriksen, kameratene Håkon «Hawk» Lund, Jan Erik «Small MC» Nøkleby og Kenneth «Kennybong» Engen i 1992. (Nøkleby og Engen sluttet kort tid etter og startet sin egen gruppe Valuable Scamps.) Warlocks har hovedsakelig rappet på engelsk, men har også levert et album med norsk lyrikk. Kevin Eriksen og Warlocks vant Alarmprisen i 2002 i klassen hiphop/rap for albumet «Afterlife». Kevin Eriksen begynte deretter på en solokarriere under artistnavnet «Kevin», med låter på norsk. I 2004 spilte han på hiphop-festivalen «Interstate», og arrangøren presenterte Kevin slik: «Kevin fra Warlocks drar i gang ett sett med hardslående låter og skildringer fra Oslo Øst», og refererte trolig trolig til Kevins låt, «Østkanthistorie». «Østkanthistorie» er eneste norske låt til filmen «UNO» fra 2004.
Slaget ved Zama
Slaget
Det numidiske og romerske kavaleriet gikk nå til angrep på Hannibals kavaleri på begge flanker. Det karthagenske kavaleriet var allerede dårlig organisert på grunn av panikken blant elefantene og måtte gi etter for det romerske/numidiske angrepet. Karthagenernes kavaleri flyktet nå vekk fra slagmarken, med romerne og numidierne hakk i hel.
Kevin Eriksen
Liv og virke
Kevin Eriksen og tvillingbroren er også medlemmer av kjente breakdancecrews som Atomic B-Boys og «Nasty 9». Nasty 9 ble Skandinaviske mestere i breakdance i 2000. Kevin Eriksen ble nummer 4 i NM i «B Boy One on One» i 1997. Guttene kan sies å ha vært foregangsfigurer i det norske hiphop-miljøet. I et intervju med NRK uttaler Kevin at dansen er det viktigste for ham. I «Norwegian HipHop Awards» 2005, ble Eriksen-brødrene kåret til «Årets bboys».
Kevin Eriksen studerte idrettsfag ved Bjerke videregående skole fra 1991 til 1994.
Individuelle seiere
Norwegian HipHop Awards: Årets bboys 2005 (sammen med tvillingbror «Tech Rock»)
Seiere med Nasty 9
Scandinavian BOTY 2000
Slaget ved Zama
Etterspill
Hannibal selv unnslapp med nød og neppe slaget og flyktet til Karthago via Hadrumetun ved kysten. Her anbefalte han ledelsen i Karthago å slutte fred med Roma, da krigen ikke kunne fortsette. Det karthagenske senatet bad så romerne om fred, en fred Karthago fikk på svært dårlige betingelser.
Karthagos dager som stormakt i det vestlige Middelhav var etter dette talte. Republikken Roma derimot var blitt den dominerende makten i området.
Hartlepool United FC
Hartlepool United Football Club er en engelsk fotballklubb. Klubben ble stiftet i 1908, og ble valgt inn i The Football League i 1921. «The Pools», som er kallenavnet til Hartlepool, spiller hjemmekampene sine på Victoria Park i Hartlepool. Byen Hartlepool ligger i den engelske regionen Nordøst-England, rett nord for Middlesbrough, og omtrent fem mil sør for Newcastle.
Historie
Hartlepool ble stiftet i 1908 som Hartlepools United. Flertallsformen skyldes at det opprinnelig var to klubber som fusjonerte til én (Hartlepool og West Hartlepool), og først i 1977 fikk den dagens navn, Hartlepool United Football Club.
Bjørvik Jacobsen
Bjørvik Jacobsen (født 16. juli 1916, død 15. oktober 2000) var en norsk fangstmann og forfatter. Han var sønn av Wanny Woldstad.
Roaldshornet
Roaldshornet er et fjell i Stranda kommune i Møre og Romsdal. Det har en høyde på 1 230 meter over havet. Toppen ligger øst i området kalt Sunnmørsalpene.
Bjørvik Jacobsen
Vintrene 1933–1934 og 1934–1935 overvintret han i Hyttevika ved Hornsund sammen med sin mor og sin bror Alf.
Hartlepool United FC
Historie
Hartlepool United har «alltid» vært en klubb som har holdt hus i de lavere divisjoner, og har aldri vunnet så mye som et fjerdedivisjonsmesterskap. Enkelte opprykk har det dog blitt; det første kom etter 1967/68-sesongen, før det bar ned igjen den påfølgende sesongen. Neste gang klubben opplevde opprykk var etter den strålende 1990/91-sesongen. Igjen rykket man opp som det tredje beste laget i divisjonen, og man fulgte også opp med henholdsvis 11.- og 16.-plass de neste to sesongene, før man forsvant ned med et brak sesongen 1993/94, blant annet etter å ha tapt 1-8 hjemme for Plymouth i siste kamp. Det er klubbens verste hjemmetap i historien, og tidligere Pools-yndling Paul Dalton (som var sterkt bidragende da Pools rykket opp i 1991) var ufin nok til å score to mål mot gamleklubben.
Sjoukje Dijkstra
Sjoukje Rosalinde Dijkstra (født 28. januar 1942) var en nederlandsk kunstløper som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.
Bjørvik Jacobsen
Han overvintret på Harmon (Halvmåneøya) i 1947. Han hadde med seg isbjørnungen «Sebben» tilbake til Tromsø.
Emirates Office Tower
Emirates Office Tower er en skyskraper i Dubai i De forente arabiske emirater.
Bjørvik Jacobsen
Han utdannet seg til lærer og bosatte seg i Nordreisa. Han skrev to bøker og en artikkelserie om fangstlivet slik han hadde opplevd det. Bøkene hadde titlene Halvmåneøya og Drama i ishavet.
De siste årene var han bosatt og gift i Gryllefjord på Senja i Troms.
Hartlepool United FC
Historie
Etter nedrykket fulgte igjen noen vanskelige sesonger, hvor man blant annet slet med store økonomiske problemer som følge av overambisiøs satsing idet man rykket opp i 1991. Heldigvis kom etter hvert en bergenser (Berge Gerdt Larsen) inn via et Aberdeen-basert oljeselskap og berget klubben fra konkursens rand, og de følgende årene bestod mer eller mindre av kun oppturer. Gerdt Larsen-firmaet DNO har i flere år vært hovedsponsor for Hartlepool United. Nå er det Dove Energy som preger hjemmedrakten, mens Larsen Oil & Gas pryder den svart og rødstripede bortedrakten.
Emirates Office Tower
Bygningen er 354 meter høy og har 56 etasjer. Den var i januar 2008 verdens tolvte høyeste bygning, og i mai 2013 verdens 34. høyeste bygning.
Sjoukje Dijkstra
Dijkstra vant en olympisk sølvmedalje i kunstløp under Vinter-OL 1960 i Squaw Valley. Hun kom på andreplass i single for damer bak Carol Heiss fra USA.
Hartlepool United FC
Historie
Mellom 2003 og 2006 var Hartlepool United i dagens League One, der de i hovedsak viste seg som en positiv overraskelse. Allerede i første forsøk klarte de play-off, der Bristol City viste seg som et sterkere lag til finale i Cardiff. Året etter derimot skulle det gå hele veien fram til finale. Etter å ha slått Tranmere på straffer, var det klart for finale på Millennium Stadium 29. mai 2005. Nok en gang tapte de (denne gangen i finalen skal sies). Hartlepool ble slått 4–2 av den gamle storheten Sheffield Wednesday etter ekstraomganger. Sesongen 2005/06 ble imidlertid tyngre og endte med nedrykk til League Two. Oppholdet der varte riktignok bare en sesong, og fra sesongen 2007/08 er klubben tilbake i League One. Der endte de på en 15.-plass, og skulle derfor fortsatt spille i League One sesongen 2008-09.
Denne sesongen startet godt, da man i første runde av ligacupen slo ut West Bromwich Albion, fra Premier League, etter ekstraomganger. Dessverre for Hartlepools del, ble det stopp mot Leeds i den påfølgende runden. Likevel kom sesongens høydepunkt like over nyttår, 3. januar 2009 stod Stoke City, også de fra Premier League, på den andre banehalvdelen. FA-Cupens tredje runde skal spilles. Hartlepool overrasket alle, og slo Premier League-laget ut av turneringen med en fortjent 2–0-seier. Dette ble belønnet med hjemmekamp mot West Ham United i fjerde runde, direktesendt på riksdekkende TV. Hartlepool tapte kampen 0–2, og måtte ta til takke med kun 4. runde i FA-cupen dette året også.
Sjoukje Dijkstra
Fire år senere, under 1964 i Innsbruck ble hun olympisk mester i kunstløp. Hun vant konkurransen i single damer foran Regine Heitzer fra Østerrike og canadiske Petra Burka.
Hartlepool United FC
Historie
Hartlepool United rykket ned til Football League Two etter 2012/13-sesongen etter blant annet å ha sparket to managere i løpet av sesongen og en seiersløs periode fra september til desember i alle turneringer. Problemene etter nedrykket fortsatte, og svake sportslige resultater har ført til hyppige managerbytter. Colin Cooper startet 2014-2015-sesongen som manager, og trakk seg etter en forferdelig start. Tidligere Middlesbroughspiller Paul Murray ble hentet inn som erstatter, til sin første jobb som manager. Murray var ivrig på overgangsmarkedet, og hentet inn åtte spillere. Hartlepool vant ingen seriekamper med Murray ved roret og ble avsatt etter kun sju kamper. Tungen på vektskåla ble det forsmedelige tapet for lokalrival Blyth Spartans, som ligger tre nivåer lavere i ligasystemet, i FA-cupen. Misnøyen ble også styrt mot tidligere styreformann Ken Hodcroft, som hadde sittet ved roret siden Berge Gerdt Larsen kjøpte klubben i 1997. Aberdeen-baserte IOR solgte seg derfor ut, og TMH 2014 overtok. Peter Harris overtok styrelederroret i desember 2014. Hans første oppgave i jobben var å ansette ny manager. Erfarne Ronnie Moore, som mistet jobben i Tranmere tidligere i 2014 på grunn av å ha brutt bettingreglementet, ble ansatt.
Sjoukje Dijkstra
Dijkstra ble verdensmester i kunstløp tre ganger, 1962–64, alle i single for damer.
Hartlepool United FC
Historie
Hartlepool United har den tvilsomme æren av å være den klubben som søkte om gjenvalg til 4.divisjon flest ganger i perioden mellom 1958 da 4. divisjon ble startet og 1986 da man innførte direkte opp- og nedrykk mellom 4. divisjon og Football Conference. I alt 12 ganger måtte de søke om gjenvalg.
Norske spillere
De tidligere Løv-Ham-spillerne Martin Hollund og Thomas Tennebø, samt den tidligere Brann-spilleren Jan Ove Pedersen har alle spilt for Hartlepool. Det samme har Stig Olav Larsen, som spilte noen få kamper for klubben i 1997-98-sesongen. Tim Henrik Sperrevik og Rune Vindheim har også spilt for klubben. Martin Hollund spilte 117 kamper for klubben, før han trappet ned og returnerte til Norge. Jan Ove Pedersen rakk å bli en av de mest populære spillerne i klubben, til tross for den korte perioden han tilbragte der. Pedersen ble rett og slett sett på som for god, og fortsatte derfor karrieren på et høyere nivå. Rune Lange var i klubben en kort periode i 2009, etter å ha signert en kontrakt som varte i et halvt åt. Dessverre ble han ganske alvorlig skadet i løpet av de første kampene for klubben, og fikk derfor bare noen ytterst få kamper. Han rakk å score ett mål for klubben. Jon André Fredriksen skrev kontrakt med klubben sommeren 2009, og kom fra Sarpsborg 08 for 80 000 kroner. Høsten 2010 ble kontrakten kansellert, og Fredriksen returnerte til Norge.